als_Latn dik_Latn sna_Latn
Kush jemi
“Lotaria Kombëtare sh.p.k.” është shoqëri tregtare shqiptare, 100% në pronësi të shoqërisë “Österreichische Lotterien” (e njohur edhe si “Austrian Lotteries”).Shoqëria “Austrian Lotteries” është pjesë e grupit “Casinos Austria/Austrian Lotteries Group”. Në vitin 2013 ky grup kishte 5.072 punonjës në 17 vende në të gjitha kontinentet, me të ardhura gjithsej nga xhiroja afariste prej 3.515,6 miliard euro.
Me të 28 vitet e përvojës, inovacionit dhe përkushtimit, “Austrian Lotteries” gëzon njohje ndërkombëtare dhe reputacion si një ndërmarrje e besueshme e lojërave të fatit, duke ofruar lojëra tradicionale të lotarisë (lojëra me short dhe lojëra të çastit) dhe lojëra të fatit elektronike përmes të gjitha kanaleve (rrjetit të pikave të shitjes, internetit, celularit).
E themeluar në vitin 1986, “Austrian Lotteries” ka fituar një reputacion të jashtëzakonshëm, si brenda Austrisë, ashtu edhe jashtë saj. Aksionerët e “Austrian Lotteries” përfaqësojnë dekada të tëra përvoje në lojërat e fatit dhe shërbimet financiare, e ndërthurur edhe me aftësinë e dëshmuar për t’i kultivuar me profesionalizëm tregjet në përputhje të plotë me kërkesat ligjore të Legjislacionit Austriak për Lojërat e Fatit, Shërbimet Bankare dhe Transmetimet.
Të gjitha këto parime do të zbatohen edhe në tregun shqiptar, nën garancinë e “Austrian Lotteries”. “Lojëra me Përgjegjshmëri” është parimi bazë i të gjitha veprimtarive të “Austrian Lotteries”, pra edhe i Lotarisë Kombëtare.
“Austrian Lotteries” është një biznes me shumë kanale i fokusuar tek klienti, që arrin drejtpeshimin e duhur midis zgjerimit të tregut të lojërave të fatit, nga njëra anë, dhe përgjegjësisë sociale, nga ana tjetër. Duke qenë se, krahas aftësive të mëdha të teknologjisë informatike, marketingu është zotësia thelbësore më e rëndësishme e Lotarisë Kombëtare, by austrian lotteries, avantazhi konkurrues i saj qëndron në njohuritë teknike të marketingut të ekspertëve të saj.
als_Latn als_Latn als_Latn als_Latn als_Latn als_Latn